માનવમિત્ર, નવી દિલ્હી : સંસદનાં મોન્સુન સત્રનો આજે બીજો દિવસ છે. સત્રનાં પહેલા દિવસે જ વિપક્ષ મોદી સરકાર વિરુદ્ધ અવિશ્વાસનો પ્રસ્તાવ લાવ્યો હતો જેની પર શુક્રવારે ચર્ચા કરીને વોટીંગ કરવામાં આવશે. આજે કેન્દ્રીય ગૃહમંત્રી રાજનાથસિંહે લીન્ચિંગનાં મુદ્દા પર સદનમાં કહ્યું હતું કે આ સત્ય છે કે દેશનાં ઘણા ભાગોમાં લીન્ચિંગની ઘટના થઇ તેમાં લોકોના જીવ પણ ગયા છે પરંતુ આ પ્રથમ વખત નથી થઇ રહ્યું. રાજનાથસિંહે કહ્યું હતું કે મોબ લીન્ચિંગને કારણે જેના પણ મૃત્યુ થયા તેણે હું સરકાર તરફથી કડી નિંદા કરું છું. તેઓએ કહ્યું હતું કે આવી ઘટનાઓને રોકવાની જવાબદારી રાજ્ય સરકારની છે.